Document ID: /roh_data/filtered/fineweb-2-filterrobots_roh.jsonl.gz/8357

Cun ferma plievgia ha il taifun Lekima cuntanschì la costa da l'ost da la China. Almain 13 persunas sajan mortas pervi d'ina bova. La bova è ida a val 130 kilometers en il nord da la citad Wenzhou, quai suenter ch'in rempar è ruts. Pliras persunas sajan anc sparidas. Quai han communitgà las autoritads localas.
Blers sgols èn vegnids annullads
Passa in milliun persunas sajan vegnidas evacuadas. Plantas e pitgas d’electricitad sajan derschidas. En 2,7 milliuns chasadas saja il current electric interrut. Tschient da sgols sajan vegnids annullads. Il taifun sa movia uss vinavant en direcziun nord e vegnia pli flaivel, ha declerà il servetsch meteorologic.